News Update: Elon Musk ถูกใจสิ่งนี้ อวยจีน ‘ผู้นำระดับโลกด้านดิจิทัล’ ยอมทุกอย่าง หวังขายรถยนต์ไฟฟ้า - FINNOMENA
Elon Musk ยืนยันความมุ่งมั่นของ Tesla ที่จะขยายการลงทุนในประเทศจีน ในงาน World Internet Conference ที่จัดโดยสำนักงานกำกับดูแลด้านไซเบอร์สเปซของจีน (CAC)
27 ก.ย. 2564

Elon Musk ยืนยันความมุ่งมั่นของ Tesla ที่จะขยายการลงทุนในประเทศจีน ในงาน World Internet Conference ที่จัดโดยสำนักงานกำกับดูแลด้านไซเบอร์สเปซของจีน (CAC)
Elon Musk ชื่นชมจีนในฐานะผู้นำระดับโลกด้านดิจิทัล ซึ่งก่อนหน้านี้ไม่ถึง 2 สัปดาห์ Elon Musk ได้ยกย่องว่าอุตสาหกรรมรถยนต์ไฟฟ้าจีนมีความสามารถในการแข่งขันมากที่สุดในโลก
Elon Musk ตั้งข้อสังเกตว่า จีนทุ่มเทความพยายามและทรัพยากรจำนวนมากเพื่อนำเทคโนโลยีดิจิทัลที่ทันสมัยมาใช้ในอุตสาหกรรมต่างๆ ซึ่งรวมถึงอุตสาหกรรมรถยนต์ ทำให้จีนกลายเป็นผู้นำโลกด้านดิจิทัล และ Tesla ยืนยันที่จะขยายการลงทุน รวมถึงการวิจัยและพัฒนาในประเทศจีนต่อไป
Tesla พยายามปรับปรุงชื่อเสียงในประเทศจีน หลังเผชิญข่าวเชิงลบจำนวนมาก ก่อนหน้านี้ บริษัทต้องรับมือกับการตรวจสอบด้านกฎระเบียบเกี่ยวกับข้อมูลส่วนตัวผู้บริโภค และยังมีรายงานว่าทางการจีนสั่งห้ามไม่ให้เจ้าหน้าที่รัฐและทหารใช้รถยนต์ไฟฟ้าของ Tesla
Elon Musk อธิบายถึงการป้องกันข้อมูลของ Tesla พร้อมทั้งระบุประเภทข้อมูลที่ถูกเก็บไว้ในอุปกรณ์ และ กล่าวว่า Tesla รู้สึกยินดีที่ได้เห็นกฎหมายและข้อบังคับ ที่เสริมสร้างให้การจัดการข้อมูลแข็งแกร่งขึ้น
Tesla ได้จัดตั้งศูนย์ข้อมูลในประเทศจีน เพื่อจัดการข้อมูลทั้งหมดที่เกิดขึ้นในประเทศจีน ให้ถูกรักษาความปลอดภัยภายในประเทศจีนเท่านั้น ทั้งการผลิต, การขาย, การบริการ และการชาร์จไฟฟ้า รวมถึงข้อมูลส่วนตัวที่สามารถระบุตัวตนได้ทั้งหมด แต่จะมีเพียงกรณีพิเศษที่ข้อมูลจะถูกอนุมัติให้โอนไปต่างประเทศ เช่น การสั่งซื้ออะไหล่จากต่างประเทศ
เมื่อปี 2019 Tesla ได้ก่อตั้งโรงงานขนาดใหญ่ในเมืองเซี่ยงไฮ้ โดยเดือน ส.ค. ที่ผ่านมา Tesla มียอดขายรถยนต์ไฟฟ้าที่ผลิตในจีนทั้งหมด 44,264 คัน (31,379 คัน ผลิตเพื่อการส่งออก) เพิ่มขึ้นจากจำนวน 32,968 คัน ในเดือน ก.ค. และ 33,155 คัน ในเดือน มิ.ย.
อ้างอิง: https://www.cnbc.com/2021/09/26/musk-praises-china-says-tesla-will-expand-investments-in-country.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Elon Musk
News Update
Tesla
จีน
ตลาดหุ้นจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA